આમ લશ્કરે ખંઢેરા જઇ બાદશાહને મંદિર તોડી પાડ્યાનું જણાવ્યું. લશ્કર જતા સાઇ એ રામગરજી ને ઠીબ લઇ લેવાનું કહ્યું અને સાઇ ના તપોબળ ને કારણે માતાજીનું મંદીર બચી ગયું. રામગરજી અને આફરીન અલીશા બન્ને દોસ્તો હોવા થી સાંઇ ના શિષ્યોને મંદિરની આવક માંથી ભાગ આપવા લાગ્યા અને ઘણા વર્ષો આ મુજબ ચાલ્યું. ત્યારબાદ રાજગોર બ્રાહ્મણો ના વંશજો ફરીથી કાલાવડ મુકામે સ્થિર થતાં અને પોતાનો પુજારી તરીકે નો હક સાબિત કરતા પુજાવિધીમાં પોતાનો ભાગ રખાવ્યો. જેથી હાલ માં પણ રાજગોર બ્રાહ્મણ , અતીત બાવાજી અને સાઇ ફકીર ના વંશજો દર વર્ષે ચાર-ચાર માસ પુજા વિધિ કરવાનું નક્કી કર્યુ. અને જે કોઇ માનતા એ સમયમાં આવે તેને પોતાની પાસે રાખવાનું નક્કી કર્યું.